Antah apo sababnyo, Kari Garejoh bacarito masalah bareh. Inyo mangatoan bareh nan paliang lamak tu bukan bareh dari kampuang Mak Pono, tapi bareh Cianjur.
Tantu sajo pandapek Kari tu ditantang dek kawan-kawannyo. Apolai Mak Pono pasti indak maraso sanang dikatoan bareh dari kampuangnyo indak salamak bareh Cianjur. Saparo mangatoan Kari indak punyo raso kakampuangan.
“Lai ndak kanai Kari ko? Saluruh urang di nagari ko mangatoan baraso bareh Solok indak ado tandiangannyo, tapi kini tibo-tibo Kari mangatoan bareh Cianjur nan labiah lamak. Apo lah ilang raso kadaerahan dek Kari? Atau lidah tu bana nan lah mati raso” Baitu pandapek Angah Piyan.
min_Latn min_Latn min_Latn